stanford-oval/wikipedia huggingface dataset:
1859
אירועים

24 בינואר – נסיכויות מונטניה ומולדובה מתאחדות למדינה אחת – רומניה
14 בפברואר – אורגון מצטרפת לארצות הברית
25 באפריל – מתחילה כרייתה של תעלת סואץ
6 ביוני – המלכה ויקטוריה חותמת על מסמך שהופך את קווינסלנד למושבה נפרדת
15 ביוני – ירייה של חוואי אמריקני בחזיר קנדי פותחת את מלחמת החזיר
27 באוגוסט – בטיטוסוויל אשר בפנסילבניה נקדחה באר הנפט הראשונה בעולם
2 בספטמבר – התפרצות מגנטית חריגה על השמש, פגעה בכל שירותי הטלגרפיה וגרמה למחרת לתופעת זוהר הקוטב
24 בנובמבר – יצא לאור ספרו של צ'ארלס דרווין, "מוצא המינים"
נולדו

10 בינואר – נחום סוקולוב, הנשיא החמישי של ההסתדרות הציונית העולמית, מנהיג ציוני, סופר, משורר ומחלוצי העיתונות העברית (נפטר ב-1936)
27 בינואר – וילהלם השני, קיסר גרמניה האחרון (נפטר ב-1941)
19 בפברואר – סוונטה אוגוסט ארהניוס, כימאי שוודי (נפטר ב-1927)
2 במרץ – שלום עליכם, סופר יהודי, מחשובי הסופרים היידישאים (נפטר ב-1916)
8 במרץ – קנת גרהם, סופר אנגלי (נפטר ב-1932)
9 במרץ – פטר אלטנברג, סופר ומשורר אוסטרי (נפטר ב-1919)
16 במרץ – אלכסנדר סטפנוביץ' פופוב, פיזיקאי רוסי (נפטר ב-1906)
8 באפריל – אדמונד הוסרל, פילוסוף צ'כי (נפטר ב-1938)
2 במאי – ג'רום ק. ג'רום, סופר בריטי (נפטר ב-1927)
15 במאי – פייר קירי, מדען צרפתי, חתן פרס נובל לפיזיקה (נפטר ב-1906)
22 במאי – ארתור קונאן דויל, סופר, מחבר ספרי "שרלוק הולמס" (נפטר ב-1930)
4 באוגוסט – קנוט המסון, סופר נורווגי, חתן פרס נובל לספרות לשנת 1920 (נפטר ב-1952)
3 בספטמבר – ז'אן ז'ורס, מנהיג סוציאליסטי צרפתי, מראשוני הסוציאל-דמוקרטים (נפטר ב-1914)
9 באוקטובר – אלפרד דרייפוס, קצין צבא יהודי צרפתי, גיבורה של פרשת דרייפוס (נפטר ב-1935)
18 באוקטובר – אנרי ברגסון, פילוסוף צרפתי (נפטר ב-1941)
19 בנובמבר – מיכאיל איפוליטוב-איבנוב, מלחין ומנצח רוסי (נפטר ב-1935)
23 בנובמבר – בילי הנער, אחד הפושעים הגדולים בהיסטוריה של המערב הפרוע (נפטר ב-1881)
2 בדצמבר – ז'ורז' סרה, צייר צרפתי (נפטר ב-1891)
5 בדצמבר – ג'ון ג'ליקו, אדמירל בצי הבריטי ומפקד ה"גרנד פליט" (Grand fleet) במלחמת העולם הראשונה (נפטר ב-1935)
15 בדצמבר – אליעזר לודוויג זמנהוף, ממציא שפת אספרנטו (נפטר ב-1917)
נפטרו

14 באפריל – ג'ורג' ביב, מזכיר האוצר של ארצות הברית וסנאטור מטעם קנטקי (נולד ב-1776)
16 באפריל – אלכסיס דה-טוקויל, הוגה דעות והיסטוריון צרפתי (נולד ב-1805)
5 במאי – יוהאן פטר גוסטב לז'ן דיריכלה, מתמטיקאי גרמני (נולד ב-1805)
6 במאי – אלכסנדר פון הומבולדט, חוקר טבע ומגלה ארצות גרמני (נולד ב-1769)
11 ביוני – קלמנס ונצל פון מטרניך, מדינאי ודיפלומט אוסטרי (נולד ב-1773)
30 ביולי – ריצ'רד ראש, התובע הכללי ומזכיר האוצר של ארצות הברית (נולד ב-1780)
15 בספטמבר – איזמבארד קינגדום ברונל, מהנדס אנגלי (נולד ב-1806)
28 בנובמבר – וושינגטון אירווינג, סופר אמריקאי (נולד ב-1783)
2 בדצמבר – ג'ון בראון, פעיל פוליטי אמריקאי, מתנגד לעבדות ומבין הגורמים למלחמת האזרחים האמריקנית (נולד ב-1800)
16 בדצמבר – וילהלם גרים, אחד מהאחים גרים (נולד ב-1786)
ראו גם

1859 במדע‎
ילידי 1859‎
נפטרים ב-1859‎
1728

נולד ג'יימס קוק
שנת 1728 היא השנה ה-28 במאה ה-18. זוהי שנה מעוברת, שאורכה 366 ימים. 1 בינואר 1728 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

פרסום המהדורה הראשונה של ציקלופדיית צ'יימברס.
נולדו

21 בפברואר – פיוטר השלישי, צאר האימפריה הרוסית (נפטר ב-1762)
7 בנובמבר – ג'יימס קוק, קצין בצי המלכותי הבריטי, מגלה ארצות ומגדולי חוקרי האוקיינוסים בהיסטוריה (נפטר ב-1779)
10 בנובמבר – אוליבר גולדסמית', סופר אירי (נפטר ב-1774)
נפטרו

24 ביוני – רבי חיים יונה תאומים מפראג, מחבר קונטרס "חידושי רבי חיים יונה", "סדר למשנה" (נפטר בצעירותו בן 37 שנים, נולד ב-ה'ת"ן 1690)
10 בינואר – רבי דוד ניטו, רב בקהילה הספרדית בלונדון, מחבר 'כוזרי שני'. (נולד ב-1654)
21 בפברואר – יחיאל מיכל חסיד, רבה של ברלין ושל פרנקפורט על האודר (נולד 1670)
20 במרץ – קאמי ד'אוסטן, דוכס טאלאר (נולד ב-1652)
15 באוגוסט – מרן מארה, מלחין ונגן ויול צרפתי (נולד ב-1656)
ראו גם

ילידי 1728‎
נפטרים ב-1728‎
Dargın

"Dargın" (באנגלית: "Resentful"; ובעברית: "מִתרַעֵם") הוא סינגל שהוקלט על ידי הזמרת-יוצרת הטורקייה זיינפ באסטיק ביחד עם הזמר-יוצר הטורקי אמיר ג'אן אירק. הוא יצא לאור ב-4 בספטמבר 2020, בהוצאת חברת התקליטים הייפרס רקורדס, כסינגל שלא מתוך אלבום.
גרסה אקוסטית של "Dargın" נכללה במיני-אלבום של באסטיק, Akustikler (2020).
רקע וכתיבה

את השיר כתב אמיר ג'אן אירק להפקה של סרהט סנססלי. הוא מגולל סיפור של מערכת יחסים מתפוררת. בתחילתו, שרה באסטיק על כך שבכוונתה לעזוב בלי הודעה מוקדמת. בהמשך לכך, ג'אן אירק ממשיך את קו השירה המלנכולי שלה. "Dargın" נחתם בנימה שלילית ובסופה של אותה מערכת היחסים.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.
וידאו קליפ

הווידאו קליפ הרשמי של השיר פורסם ב-4 בספטמבר 2020, ביום יציאתו של השיר כסינגל. לאורכו של הקליפ ניתן לראות את השניים נמצאים במגרש סגור עם חלונות ארוכים. סצנות שונות בהן השניים מבצעים את הבתים שלהם מוצגות. כמו כן, מוצגים השניים בריחוק מוחלט במטרה להדגיש את מילות השיר.
נכון לאוגוסט 2023 עומד מונה הצפיות של הקליפ על למעלה מ-50 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  טורקיה | טורקיה טופ 40 | 7 |  |
|   ‏‏‏  מצעדים חודשיים (2020)> מדינה |   ‏‏‏  מצעדים חודשיים (2020)> מצעד |   ‏‏‏  מצעדים חודשיים (2020)> מיקום שיא |   ‏‏‏  מצעדים חודשיים (2020)>  |
| --- | --- | --- | --- |
|  טורקיה | טורקיה טופ 40 | 7 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  טורקיה | טורקיה טופ 40 | 80 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 בספטמבר 2020 | הזרמת מוזיקה • הורדה דיגיטלית | הייפרס |  |
הערות שוליים

1 2 3 4 5  Zeynep Bastık - Dargın lyrics + English translation, lyricstranslate.com (באנגלית)
↑  Zeynep Bastık & Emir Can İğrek – Dargın, נבדק ב-2023-08-24
↑  Akustikler, 2020-10-30, נבדק ב-2023-08-24
↑  Dargın, 2020-09-04, נבדק ב-2023-08-24
1 2 3 4  Zeynep Bastık, Emir Can İğrek - Dargın (Official Video), נבדק ב-2023-08-24
Dark Ballet

| --- | --- |

 סינגל שיווקי בביצוע מדונה
 מתוך האלבום Madame X
 יצא לאור:  7 ביוני 2019
 פורמט:  הזרמת מוזיקה • הורדה דיגיטלית
 תאריך הקלטה:  2018-19
 סוגה:  פופ
 שפה:  אנגלית
 אורך:  4:14
 חברת תקליטים:  אינטרסקופ
 כתיבה:  מדונה, מירווה אחמדזאי
 הפקה:  מדונה, אחמדזאי
Dark Ballet (בעברית: בלט אפל) הוא סינגל שהוקלט על ידי הזמרת-יוצרת האמריקאית מדונה, מתוך אלבומה הארבעה עשר, Madame X. השיר יצא לאור ב-7 ביוני 2019, על ידי חברת התקליטים אינטרסקופ כסינגל השיווקי השלישי והאחרון מתוך האלבום.
השיר הגיע למקום ה-49 במצעד השירים שבצרפת.
רקע וכתיבה

בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. לבסוף, ביוני 2019, הוציאה מדונה את השיר הזה כסינגל השיווקי השלישי מתוך האלבום, כשהקודם הוא "Future". השיר הופק באמצעות מדונה ועמיתה Mirwais (אנ').
בשיר מדברת מדונה על דת הנצרות, ובקליפ השיר ניתן לראות כומר.
וידאו קליפ

הווידאו קליפ המלא שיצא עבור השיר הועלה לערוץ היוטיוב של מדונה ב-7 ביוני 2019, בסמוך לצאתו כסינגל. בתחילת הקליפ, מוזכר שמה של ז'אן ד'ארק. בהמשך, ניתן לראות בן אדם שמוצא להורג בשיטת העלאה על המוקד.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 83 |  |
|  צרפת | SNEP | 49 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 ביוני 2019 | הזרמת מוזיקה • הורדה דיגיטלית | אינטרסקופ |  |
1725

שנת 1725 היא השנה ה-25 במאה ה-18. זוהי שנה רגילה, שאורכה 365 ימים. 1 בינואר 1725 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

25 בינואר – הקורסאר הספרדי אמארו פרגו מקבל את התואר הידלגו (אציל)
8 בפברואר – יקטרינה הראשונה מוכתרת כקיסרית רוסיה
18 במאי – המלך ג'ורג' הראשון מייסד את מסדר האמבט
10 בספטמבר – קרל השישי, קיסר האימפריה הרומית הקדושה, ממנה את רבי יששכר בר אסקלס מווינה לרבה של אייזנשטאדט ומדינת הונגריה
נולדו

2 באפריל – ג'קומו קזנובה, סופר והרפתקן איטלקי (נפטר ב-1798)
9 בדצמבר – נפתלי הרץ וייזל, בלשן ומשורר עברי, מאבות תנועת ההשכלה היהודית (נפטר ב-1805)
נפטרו

8 בפברואר – פיוטר הגדול, צאר רוסי (נולד ב-1672)
24 במאי – ג'ונתן ויילד, פושע לונדוני מפורסם (נולד ב-1683)
ראו גם

ילידי 1725‎
נפטרים ב-1725‎
Elm

| --- | --- |

 פרדיגמות:  תכנות פונקציונלי, תכנות דקלרטיבי
 תאריך השקה:  2012 
 מתכנן:  Evan Czaplicki
 הושפעה על ידי:  F sharp,‏ ML,‏ Ocaml,‏ Haskell
 השפיעה על:  Redux, Vuex
 רישיון:  (Permissive (Revised BSD
 סיומת:  .elm
 elm-lang.org
 
Elm היא שפת תכנות, שמותאמת ספציפית ליצירת ממשקי משתמש גרפיים (GUI) לדפדפני אינטרנט. היא נוצרה בשנת 2012 על ידי אוון קזאפליקי (Evan Czaplicki), במסגרת עבודת התזה שלו. Elm היא שפת תכנות פונקציונלית, ופותחה תוך מתן דגש על שימושיות, ביצועים, ויכולות להתמודד עם שגיאות (robustness). בעמוד הבית של השפה, מובטח שלא תהיינה שגיאות בזמן ריצה, תודות לבדיקת הטיפוסים של המהדר של Elm.
היסטוריה

Elm תוכננה במקור בשנת 2012 על ידי אוון קזאפליקי במסגרת התזה שלו. הגרסה הראשונה של Elm הגיעה עם דוגמאות קוד רבות ועורך קוד מקוון. אוון הצטרף ל-Prezi בשנת 2013 על מנת לעבוד שם בפיתוח Elm, ובשנת 2016 עבר ל-NoRedInk כמפתח קוד פתוח. באותה השנה גם הקים את הארגון "Elm Software Foundation".
המימוש הראשוני של המהדר של Elm התמקד ב-HTML‏, CSS ו-Javascript. סט הכלים של השפה הורחב, ונוספו REPL (כתיבת קוד בקונסולה באמצעות הרצה של שורה אחר שורה, או בשמה המלא: Read Eval Print Loop), מנהל חבילות, דיבאגר (מנפה שגיאות) שניתן להריצו גם לאחור, ומתקינים לשפה אשר זמינים למערכות ההפעלה macOS ו-Windows. בנוסף, ל-Elm יש ספריות קוד אשר נוצרו על ידי הקהילה , וכן עורך קוד מקוון מתקדם – Ellie, שניתן לשמור בו עבודה ולייבא ספריות קוד שיצרה הקהילה.
ארכיטקטורת Elm

ארכיטקטורת Elm היא דפוס ליצירת אפליקציות web אינטראקטיביות. אפליקציות ב-Elm בנויות כך באופן טבעי, אך סוגים אחרים של פרויקטים יכולים להשתמש בשיטה זו, בשל יעילותה. תוכנה ב-Elm מחולקת ל-3 חלקים: Model, View ו-Update (בקיצור : MVU). ה-Model אחראי על מצב האפליקציה, ה-View אחראי על החזרת המודל לתוך קובץ ה-HTML (דף האינטרנט), וה-Update מעדכן את ה-Model באמצעות שליחת הודעות אליו. קונספט זה מזכיר את תבנית Model-View-Controller (או בקיצור, MVC), אשר פופולרית בתכנות אפליקציות עם ממשקי משתמש גרפיים (GUI).
בארכיטקטורת Elm, שליחת הודעות ל-Update היא הדרך היחידה לשנות את מצב האפליקציה. באפליקציות מורכבות יותר, הודעות ל-Update יכולות להגיע ממקורות שונים: אינטראקציה עם המשתמש, אתחול המודל, תגובה לאירועים (events) חיצוניים כגון שינוי גודל החלון ושעון המערכת, וכדומה.
מגבלות השפה

Elm לא תומכת ביצירת מחלקות, ולפיכך לא תומכת בעיקרון הפולימורפיזם המתבטא ביצירתן, כגון יצירת פונקציות אשר פועלות על מספר מחלקות המקיימות ממשק או יורשת ממחלקת אב מסוימת, או פעולות גנריות אשר יכולות לקבל כל סוג נתונים. לדוגמה, ב-Elm אין פעולת map גנרית, אשר מקבלת מבנה נתונים ופעולה, ומבצעת את הפעולה על כל אחד מהאיברים. במקום, ישנן פעולות ספציפיות לכל סוג נתונים, אשר רצות משם המודול של סוג הנתונים. לדוגמה, על מנת להריץ את פעולת ה-map ב-List וב-Set נקרא לפעולות List.map ו-Set.map בהתאמה. לעומת זאת, בשפות פונקציונליות אחרות כגון Haskell או PureScript, ישנה פעולת Set אחת לכל סוגי הנתונים. בשל כך, קיבל קזאפליקי (מפתח השפה) בקשות ליצירת פיצ'ר שכזה ב-Elm משנת 2015 והלאה (ייתכן שמוקדם יותר). בנוסף לכך, כפי שהוצג על ידי כותב הספר "Elm In Action", בפרויקטים גדולים נדרשת חזרה על מקטעי קוד דומים ואף זהים, וכך המתכנת נדרש לכתוב קוד רב, עבור עבודה יחסית מועטה. מקטעי קוד אלו נקראים boilerplate code (אנ').
דוגמאות קוד

-- This is a single line comment

{- This is a multi-line comment.
 It can span multiple lines.
-}

{- It is possible to {- nest -} multi-line comments -}

-- Here we define a value named ''greeting''. The type is inferred as a String.
greeting =
 "Hello World!"

 -- It is best to add type annotations to top-level declarations.
hello : String
hello =
 "Hi there."

-- Functions are declared the same way, with arguments following the function name.
add x y =
 x + y

-- Again, it is best to add type annotations.
hypotenuse : Float -> Float -> Float
hypotenuse a b =
 sqrt (a^2 + b^2)

-- Functions are also curried; here we've curried the multiplication
-- infix operator with a `2`
multiplyBy2 : number -> number
multiplyBy2 =
 (*) 2

-- If-expressions are used to branch on values
absoluteValue : number -> number
absoluteValue number =
 if number < 0 then negate number else number

 -- Records are used to hold values with named fields
book : { title : String, author : String, pages : Int }
book =
 { title = "Steppenwolf"
, author = "Hesse"
, pages = 237
 }

-- Record access is done with `.`
title : String
title =
 book.title

-- Record access `.` can also be used as a function
author : String
author =
 .author book

-- We can create entirely new types with the `type` keyword.
-- The following value represents a binary tree.
type Tree a
 = Empty
 | Node a (Tree a) (Tree a)

-- It is possible to inspect these types with case-expressions.
depth : Tree a -> Int
depth tree =
 case tree of
 Empty ->
 0

 Node value left right ->
 1 + max (depth left) (depth right)
ראו גם

Ocaml
F#
Haskell
הערות שוליים

↑  Evan Czaplicki, Elm: Concurrent FRP for Functional GUIs, elm-lang.org, 30 במרץ 2012
↑  ספריות קוד ב-Elm שנוצרו על ידי הקהילה (ארכיון)
↑  Set הוא מבנה נתונים שבו לכל איבר ישנו מופע אחד. כלומר, אין חזרה על איברים.
Belmedpreparaty

|  נתונים כלליים |
| --- | --- |
 תקופת הפעילות:  1929–הווה (כ־95 שנים) 
 מיקום המטה:  מינסק 
 ענפי תעשייה:  מדעי הרוקחות 
 מוצרים עיקריים:  תרופה 
 עובדים:  2,800 (נכון ל־2016) 
  
 belmedpreparaty.com
 
Belmedpreparaty הוא שמה של אחד ממפעלי התרופות הממשלתיים הגדולים בבלארוס, המוביל את שוק התרופות הבלארוסי. הוקם ב-1929 כמפעל התרופות הבלארוסי.
החברה מבצעת ייצור ותעשייה סיטונאית של תרופות מייצור עצמי על בסיס רישיונות שהונפקו על ידי משרד הבריאות של בלארוס. היא בבעלותה המלאה של הרפובליקה של בלארוס והיא חלק מחברת האחזקות בלפרמפרום.
כושר הייצור של החברה כולל 14 קווי ייצור ו-6 סדנאות עזר באתרי הייצור במינסק, לידא וסקידל, ששטחן הכולל יותר מ-20 דונם.
כיום "Belmedpreparaty" מספק תרופות ליותר מ-27 מדינות בעולם, כולל חבר המדינות, כמו גם למדינות האיחוד האירופי, אסיה, אפריקה, אמריקה ואוסטרליה והוא אחד היצרנים של החיסון הרוסי נגד הקורונה, Gam-COVID-Vac.
הערות שוליים

↑  Фармацевтический рынок Беларуси. Январь-март 2011 года
Dark Hearts

Dark Hearts (בעברית: לְבָבוֹת אֲפֵלִים) הוא אלבום האולפן השלישי של הזמרת-יוצרת הנורווגית אנני. האלבום יצא לאור ב-16 באוקטובר 2020, בהוצאת חברת התקליטים אנני מלודי. מתוך האלבום יצאו חמישה סינגלים. הראשון, "American Cars" פורסם כבר ביוני 2020.
האלבום הגיע למקום ה-24 במצעד האלבומים הנורווגי.
רקע

הסינגל המוביל מתוך האלבום, "American Cars", פורסם ב-19 ביוני 2020. הסינגל השני, "The Bomb", פורסם ב-17 ביולי.
ביקורת

האלבום זכה לביקורות חיוביות בדרך כלל. ב-Metacritic הוא קיבל ציון של 67 מתוך 100. הציון התבסס על שבע ביקורות בסך הכול.
בלה מרטין מ-DIY העניקה לאלבום שני כוכבים מתוך חמישה וכינתה את הרצועות "American Cars" ו-"Dark Hearts" "הרבה מאוד כלום". היא כינתה את הפקת האלבום "דקה כנייר" והרגישה שלאלבום כולו אין "הוקים שניתן להבחין בהם". אוון לילי מ-The Line of Best Fit דירג את האלבום ב-7.5 מתוך 10 בסך הכול. הוא כינה אותו "קאמבק מבורך" ושיש בו הרבה גיוון וסטייל. כשכתב עבור musicOMH, בן דוולין דירג את האלבום ב-3.5 מתוך 5 כוכבים וציין את השפעתו ממוזיקה של שנות השמונים. הוא כינה את האלבום מעורב, ואמר שיש לו הפקה נהדרת אך טען שהוא מוגבל מדי מבחינה סגנונית. קת'רין סנט אסף מפיצ'פורק כתבה שהאלבום מלא ב"פופ חולמני קדחתני". סאל צ'ינקוומני מסלנט דירג אותו ב-3.5 מתוך 5 כוכבים וציין את הדמיון של האלבום לפסקול של סדרות דרמה לבני-נוער. הוא כינה את האלבום נוסטלגי ו"עשיר".
רשימת רצועות

| Dark Hearts> מס' | Dark Hearts> שם | Dark Hearts> משך | Dark Hearts>  | Dark Hearts>  | Dark Hearts>  | Dark Hearts>  | Dark Hearts>  | Dark Hearts>  | Dark Hearts>  |
| --- | --- | --- | --- | --- | --- | --- | --- | --- | --- |
| 1. | In Heaven  | 3:41 |  |  |  |  |  |  |  |
| 2. | The Streets Where I Belong  | 4:10 |  |  |  |  |  |  |  |
| 3. | Dark Hearts  | 3:58 |  |  |  |  |  |  |  |
| 4. | Miracle Mile  | 5:07 |  |  |  |  |  |  |  |
| 5. | Corridors of Time  | 4:32 |  |  |  |  |  |  |  |
| 6. | Forever '92  | 4:06 |  |  |  |  |  |  |  |
| 7. | American Cars  | 3:47 |  |  |  |  |  |  |  |
| 8. | Mermaid Dreams  | 4:57 |  |  |  |  |  |  |  |
| 9. | Stay Tomorrow  | 4:05 |  |  |  |  |  |  |  |
| 10. | The Countdown to the End of the World  | 3:08 |  |  |  |  |  |  |  |
| 11. | The Bomb  | 4:01 |  |  |  |  |  |  |  |
| 12. | The Untold Story  | 5:17 |  |  |  |  |  |  |  |
| 13. | It's Finally Over  | 3:13 |  |  |  |  |  |  |  |
| משך כולל: | משך כולל: | 54:01 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  נורווגיה | VG-lista | 24 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 16 באוקטובר 2020 | הזרמת מוזיקה • הורדה דיגיטלית • תקליטור | אנני מלודי |  |
הערות שוליים

1 2  Dark Hearts, genius (באנגלית)
1 2 3  Condé Nast, Annie: Dark Hearts, Pitchfork (באנגלית אמריקאית)
↑  norwegiancharts.com - Annie - Dark Hearts, norwegiancharts.com
↑  Condé Nast, Annie Shares New Song “The Bomb”, Pitchfork, ‏2020-07-17 (באנגלית אמריקאית)
↑  Dark Hearts by Annie (באנגלית), נבדק ב-2023-08-29
↑  Annie - Dark Hearts, DIY, ‏2020-10-15 (באנגלית)
↑  Annie's first album in a decade is further proof of her pop prowess, The Line of Best Fit (באנגלית אמריקאית)
↑  Ben Devlin, Annie - Dark Hearts | Album Reviews, musicOMH, ‏2020-10-15 (באנגלית בריטית)
↑  Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית)
↑  Annie – “American Cars”, stereogum (באנגלית)
| --- | --- |
בקרת זהויות :  MusicBrainz release group: fdbef024-55d3-47b7-af50-66bda9471a0f
1150-1159 לפנה"ס

שימו לב: ערך זה מכיל אירועים מן השנים 1159 - 1150 לפני הספירה
אירועים ומגמות

1159 לפנה"ס - התפרצות הר געש באיסלנד מובילה לתקופה של 18 שנים המאופיינת בהידרדרות האקלים. (תאריך משוער)
1154 לפנה"ס - מותו של מלך ספרטה מנלאוס (תאריך משוער).
1154 לפנה"ס - רצח המלכה האלמנה הגולה הלנה מספרטה ברודוס . (תאריך משוער).
1153 לפנה"ס - פרעה רעמסס השלישי מלך מצרים נפטר
במהלך העשור מתרחשת מלחמת טרויה.
אנשים משמעותיים

פרק זה לוקה בחסר. אנא תרמו לוויקיפדיה ו.
| עשורים במאה ה-12 לפנה"ס |
| --- | --- | --- |
|  | << • 1190–1199 לפנה"ס • 1180–1189 לפנה"ס • 1170–1179 לפנה"ס • 1160–1169 לפנה"ס • 1150–1159 לפנה"ס • 1140–1149 לפנה"ס • 1130–1139 לפנה"ס • 1120–1129 לפנה"ס • 1110–1119 לפנה"ס • 1100–1109 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
1193

שנת 1193 היא השנה ה-93 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

4 במרץ – צלאח א-דין, מייסד השושלת האיובית (נולד ב-1137)
ראו גם

ילידי 1193‎
נפטרים ב-1193‎
Dark Hearts (שיר)

"Dark Hearts" (בעברית: "לְבָבוֹת אֲפֵלִים") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-14 באוגוסט 2020, בהוצאת חברת התקליטים אנני מלודי רקורדס, כסינגל השלישי מתוך האלבום וכשיר הנושא מתוכו.
כאשר "Dark Hearts" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-Stereogum (אנ').
רקע וכתיבה

השיר נכתב על ידי אנני וסטפן סטורם והופק על ידי סטורם גם כן. בהשראת סוגת האלקטרו הצרפתית, "Dark Hearts" הוא הסינגל השלישי – ושיר הנושא – מתוך האלבום. השירה של אנני משולבת עם ריף סינת'י דומיננטי; הוא תואר כ"בעל סנטימנטים אפלים בגוונים החלומיים ביותר, חתימה אופיינית לאלבום החדש שלה שייצא ב-16 באוקטובר".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות.
ביקורת

"Dark Hearts" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם Stereogum סיפרה אנני כי:
זוהי חקירה של יחסי משפחה [...] והשאלה המתמשכת של תורשה וסביבה. אם אתה תמיד מסיים במעשים שמובילים לצרות [...] האם זה קשור למשפחה שלך ולעבר, או שזה פשוט כיוון שאתה תמיד עושה בחירות דפוקות [...] לא משנה מה, יש לו את הצליל הנכון
גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.
וידאו קליפ

האודיו הרשמי של השיר פורסם ב-14 באוגוסט 2020, בסמוך לצאתו כסינגל. ארבעה ימים קודם לכן, פורסם קדימון רשמי שלו.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 באוגוסט 2020 | הזרמת מוזיקה • הורדה דיגיטלית | אנני מלודי |  |
הערות שוליים

1 2 3 4 5 6  Annie – Dark Hearts, נבדק ב-2023-09-02
1 2  Condé Nast, Annie: Dark Hearts, Pitchfork (באנגלית אמריקאית)
↑  Annie – “Dark Hearts”, Stereogum, ‏2020-08-15 (באנגלית)
↑  Dark Hearts, 2020-10-16, נבדק ב-2023-09-02
↑  Annie – “Dark Hearts”, Stereogum, ‏2020-08-15 (באנגלית)
↑  Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית)
↑  Dark Hearts (Official audio), נבדק ב-2023-09-02
↑  "Dark Hearts" - the single - out on aug 14th, נבדק ב-2023-09-02
1196

שנת 1196 היא השנה ה-96 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

14 בנובמבר – פורעים התנפלו על ביתו של רבי אלעזר מגרמייזא, רצחו את אשתו ושתי בנותיו ופצעו אותו ואת בנו
ראו גם

ילידי 1196‎
נפטרים ב-1196‎
1192

שנת 1192 היא השנה ה-92 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

2 במאי – ריצ'רד הראשון מכריז על פורטסמות' באופן רשמי כצ'ארטר מלכותי
2 בספטמבר – נחתם חוזה יפו בין צלאח אל דין והמוסלמים לבין ריצ'רד לב הארי והצלבנים
נולדו

מריה ממונפראטו, מלכת ממלכת ירושלים (נפטרה ב-1212)
ראו גם

ילידי 1192‎
נפטרים ב-1192‎
Beluga

Beluga (בלוגה) הוא יוטיובר אמריקאי המפרסם מערכונים קומיים וסרטונים קצרים, ובערוצי היוטיוב האחרים שלו גם סרטוני ממים וסרטונים בנושא משחקי וידאו.
הערוץ ותכניו

ערוץ היוטיוב Beluga, אשר נקרא על שם דג הבלוגה, נפתח ב-26 בינואר 2017. הסרטון הראשון בו הועלה בפברואר 2021.
מרבית הסרטונים בערוץ הם מערכונים אקראיים המתרחשים בפלטפורמה דיסקורד, או סרטונים קצרים אחרים. הדמות המרכזית ברוב הסרטונים היא חתול בשם בלוגה, ומופיעים בהם גם חבריו וקרוביו של בלוגה, בשרתי הדיסקורד. הדמויות מתקשרות אחת עם השנייה בצ'אטים בתוך הפלטפורמה, ולא על ידי שיחות קוליות או פגישה פנים אל פנים. הערוץ כולל גם מגוון סרטוני גיימינג אחרים, של משחקי וידאו כדוגמת מיינקראפט, אשר אינם קשורים לסרטוני המערכונים. בלוגה נוהג להעלות סרטון חדש לערוץ מדי שלושה ימים.
תמונת הפרופיל של הערוץ, וזו השייכת לדמות של בלוגה, נלקחה מתוך מם אינטרנט משנת 2018 בשם "חתול מנומס" (Polite Cat). בתמונה מופיע חתול עם הבעת פנים ישירה אל המצלמה, שתוארה בהמשך כ"מנומסת" עם הפיכתה של התמונה לפופולרית.
נכון לנובמבר 2022, הערוץ מונה מעל ל-9.23 מיליון רשומים. בדצמבר 2021 נודע כי יוטיוב דירגו את הערוץ במקום הרביעי בקטגוריית "יוצרים פורצי דרך" לשנת 2021, במסגרת דירוג הסרטונים והיוצרים השנתי שלה. בנוסף, הערוץ Beluga היה לערוץ היוטיוב הצומח ביותר בהיסטוריה, כאשר הוא צבר מעל ל-7 מיליון מנויים תוך חודשים אחדים בלבד.
ערוצים אחרים

Beluga מחזיק בשני ערוצי יוטיוב נוספים:
הערוץ הראשון הוא Beluga Jr, השייך כביכול לבנו הצעיר של בלוגה, אותו פתח ב-12 בפברואר 2017. ערוץ זה קשור בתכניו לערוץ Beluga הראשי. הערוץ צבר עד כה כ-472 אלף רשומים.
הערוץ השני הוא Explore Lucid Dreaming, אותו פתח ב-30 בספטמבר 2017. בערוץ זה בלוגה מפרסם סרטונים בנושא חלימה מודעת (Lucid dreaming), בהם הוא מדריך כיצד להגיע לחלום צלול, על ידי שיטות שונות הקיימות עבור כך. ערוץ זה הוא הראשון בו היוטיובר היה פעיל, על אף שהיה האחרון שנפתח. עם הגידול בפופולריות של הערוץ Beluga, הוא נהיה פחות פעיל בערוץ זה, אך ציין כי הוא עדיין מתכנן להעלות סרטונים. הערוץ צבר עד כה כ-1.08 מיליון רשומים.
על אף שלכאורה Beluga אמור היה להיות ערוץ משני של היוטיובר (כאשר הסרטון הראשון בערוץ זה הועלה רק ב-2021, למרות שנפתח בפועל כבר בתחילת 2017), הוא זכה לפופולריות הרבה ביותר מבין שלושת הערוצים.
לערוץ ישנן ערוצי פרודיה רבים השייכים כביכול לחברים של בלוגה.